24 



útosan hátra- és befelé irányul. 1 A szögletnyújtvány szabadon, szárny- 

 alakúan terpeszkedik el az alsó állkapocs testétől ; hegye a fogmedri 

 nyújtvány töve mögé esik és hátulról tekintve sokkal alacsonyabb a 

 bütyöknyújtványnál. A külső nyereg sokkal alacsonyabban fekszik a 

 belsőnél. 



A felső metszőfogak mindegyikén két, az alsók mindegyikén két 

 vagy három hosszanti, egyközű zománczborda van. A második felső 

 zápfog első zománczszigete mindig a belső zománczredő öbölvégéből 

 jön létre. A harmadik felső zápfog rágólapja meglettkorú példányokon 

 két nagy, harántul tojásdad, egymás mögött fekvő zománczszigetet 

 visel. A két első alsó zápfog fiatal- és középkorú rágólapját két sokáig 

 megmaradó belső zománczredő tünteti ki. A harmadik alsó zápfog 

 fiatal- és középkorú rágólapja S-alakú, mert egy külső s egy belső 

 zománczredő által bemetszett. A felső zápfogakat rendszerint három, 

 az alsókat mindig két szabad gyökér jellemzi ; a felsők fogmedre rend- 

 szerint három-, az alsóké (a harmadik is !) mindig kétüregű. 



Az ide tartozó alakok Észak-Afrika keleti részeiben, Palesztinában 

 és Syriában fordulnak elő. Eddig egy élő faj s annak két fajtája, továbbá 

 egy kihalt faj ismeretes. 



A Microspalaxok fajainak jellemzése és meg- 

 határozó kulcsa. 



I. A szögletnyújtvány kevéssé emelkedik ki az alsó állkapocs külső 

 szintjéből. 

 A. Az alsó metszőfogak mindegyikén rendszerint két zománcz- 

 borda van. 



a. Az öreg koponya 42 — 43 mm. hosszú és 15 mm. magas. 

 Az orrcsontok hátsó vége nem éri el az orrtövi lyukak hátsó 

 szélét összekötő vonalat. A homlokcsontok orrközti nyújt- 

 ványa gyönge fejlettségű vagy hiányzik. A szögletnyújtvány 

 csúcsos hegyű s aránylag rövid. A felső zápfogak három- 

 gyökerűek s fogmedreik három, az alsó állkapocs szintjéig 

 emelkedő közfal által három üregre osztottak ; az alsók két- 

 gyökerűek, fogmedrük kétüregű ; sem a felső, sem az alsó záp- 

 fogak fogmedre nincs élesen körülhatárolva. A szőrözet tömött, 



rövid és kissé érdes : 



Sp. Ehrenbergi Nhrg. 



(Palesztina és Dél-Syria.) 

 1 Felülről vizsgálandó. 



